Bolo len otázkou času, kým bude vymyslený prístroj ako TheQ, ktorý sa okamžite stal nositeľom prívlastku "prvý sociálny fotoaparát na svete".
Jeho výnimočnosť tkvie v tom, že automaticky po stlačení spúšte sa zachytená snímka nahrá na internet, kde si vďaka laboratóriu theQ bude môcť jeho užívateľ ukladať neobmedzený počet snímok.
Fotoaparát je inak tvarovo jednoduchý a vybavený funkciami ako je päťmegapixelový senzor svetiel, manuálne ostrenie, kruhový blesk, či vstavaný 3G modem. A navyše je plne vodotesný. A keďže má ambíciu byť aj štýlovým doplnkom, ponúkaný je v 9 tematických farbách.
Zdroj: trendbump.com